Севернокорейският лидер Ким Чен-ун заяви, че е готов да работи за втора среща на върха с американския президент Доналд Тръмп, на която да бъде постигнат резултат, който ще бъде приветстван от международната общност, предаде Синхуа днес след приключването на посещението на Ким в китайската столица.
снимка: : Xinhua/Barcroft Images
Корейският гост разговаря с китайския президент Си Цзинпин и двамата изразиха подкрепа за денуклеаризацията на Корейския полуостров, посочва агенцията. Ким Чен-ун изрази пред своя домакин надежда, че заинтересованите страни ще съдействат на процеса на ядреното разоръжаване на полуострова, активно ще подкрепят Северна Корея, като отчитат нейните опасения, и ще обединят усилия за цялостно уреждане на процеса на денуклеаризация, отбелязва Синхуа. Той подчерта също така, че Пхенян е решен денуклеаризацията да бъде постигната изключително по мирен път.
Си Цзинпин от своя страна предложи Китай и Северна Корея да действат съвместно за гарантирането на мира и развитието на региона. „Ние сме заинтересовани да действаме с вас в обща посока, обединявайки усилията си с другите заинтересовани страни. С цел гарантиране на мира и сигурността ние ще съдействаме за денуклеаризацията, ще играем конструктивна роля за поддържането на дългосрочен мир в региона“, посочи китайският лидер. Той изрази надежда, че Северна Корея и САЩ ще намерят компромис, с който да преодолеят застоя по въпроса за денуклеаризацията, а с това да отворят и нова страница в отношенията си.
10.01.2019 22:28 10.01.2019 12:48
Свят денуклеаризацияКим Чен УнКитайСеверна КореяСи Дзинпинсрещаядрено разоръжаване